До
Общински съвет

Крумовград




Д О К Л А Д Н А   З А П И С К А


От Метин Байрамали Сали  – председател на ОбС Крумовград


ОТНОСНО: Увеличаване размера на основното месечно трудово възнаграждение на кмета на община Крумовград за 2026 година и определяне на допълнително възнаграждение за постигнати резултати


Дами и господа, общински съветници,

Съгласно изискванията на чл.21, ал.1, т.5 от Закона за местното самоуправление и местната администрация Общинският съвет определя размера на трудовите възнаграждения на кметовете в рамките на действащата нормативна уредба и средствата за работна заплата на персонала от общинския бюджет по предложение на кмета на общината. 

Предложените основни месечни възнаграждения на кметовете на кметства са в съответствие с чл.5, ал.16 от Постановление № 67 на Министерския съвет  за заплатите в бюджетните организации и дейности (обн.ДВ бр.32 от 27.04.2010 и последни изменения в ДВ бр. 76 от 21.08.2026 г.).

В закона за държавния бюджет на Р България за 2026 г. са изведени като отделни стойностни показатели по бюджетите на общините средствата за  служителите и за кметовете и кметските наместници в делегираната от държавата дейност „Общинска администрация”, като за кметове на кметства и кметски наместници са 1 135 400 евро.

С приемането на бюджета на общината сa утвърдени и помесечно разпределени средствата за заплати  в дейност „Общинска администрация“ за 2026 година.  

Считано от 01.01.2026 година заплатите на кмета на общината и кметовете на кметства бяха индексирани с 5 %, съгласно Решение на Министерския съвет  и чл.3, ал.2 от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г.

След извършване на обстоен анализ на средствата за кметове и кметски наместници се установи, че към 30.09.2026 година има свободни средства в размер на 54 000 евро. Ето защо предлагам увеличение на основното месечно възнаграждение и на кмета на общината с 5 %, считано от 01.09.2026 година.

Предлагам реализираната икономия да се използва за допълнително възнаграждение в размер на  70% от основната месечна работна заплата.

В  ПМС 67 от 14 април 2010 г. за заплатите в бюджетните организации и дейности  в чл. 4, ал. 5 е казано, че: „Икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работна заплата“.


Във вътрешните правила за работна заплата е регламентирано, че „Размерът и момента на изплащане на допълнителните възнаграждения за постигнати резултати се определят от кмета на общината. Допълнително възнаграждение за постигнати резултати на кмета на общината и на кметовете на населени места се определят от Общинския съвет“. 
На основание чл. 21,  ал. 1,  т. 5 от Закона за местното самоуправление и местната администрация предлагам Общински съвет Крумовград да вземе следното





Р Е Ш Е Н И Е:


1.Увеличава, считано от  01.09.2026 година размера на достигнатото към 31.08.2026 година  основно  месечно възнаграждение  на кмета на община Крумовград с 5 %. 


2. Определя допълнително възнаграждение за постигнати резултати на кмета на община Крумовград  в размер на  70 % от основното месечно възнаграждение за месец октомври 2026 г. 

Внесъл: ________/п/_________








                       
              /Метин Байрамали/
Изготвил:______/п/_______



/В.Хаджиева/
Съгласувал:_____/п/_______



 /Д.Чавдарова/
